Dakhla
        
         (oasegruppe)
Store norske leksikon,Geografi,Verdens geografi,Afrika,Egypts geografi
Dakhla er en oasegruppe i Egypts vestlige ørken, rundt 780 kilometer fra hovedstaden Kairo og 350 kilometer fra Nilen, 122 meter over havet. Oasegruppen dekker et område på 2000 kvadratkilometer, og kjennetegnes av et varmt ørkenklima.
Dakhla består av 16 bosetninger hvor det bor rundt 70 000 mennesker. Den største byen i oasegruppen er Mut, som har utviklet seg til å bli en moderne by og et utgangspunkt for for tilreisende turister. Det etnografiske museum i byen er et tradisjonelt hus som viser forskjellige aspekter ved kulturen og dagliglivet i Dakhla. Dakhla er kjent for sine jern- og svovelholdige kilder, historiske monumenter og beduinske håndarbeider. De fleste innbyggerne i oasegruppen er jordbrukere, og det produsere blant annet dadler, oliven, hvete, ris, og durra i området. Les mer i Store norske leksikon Egypts geografi  Egypts historie Egypt  